P r e d k l a d a c i a   s p r á v a

	V súlade s dohodou predsedov vlád krajín Vyšehradskej štvorky na ostatnom summite predsedov vlád V4 na Táloch pozval predseda vlády ČR Vladimír Špidla predsedu vlády SR Mikuláša Dzurindu na stretnutie predsedov vlád V4 do Českej republiky. Hlavnou témou rokovania uvedeného stretnutia premiérov V4 by mala byť agenda koordinácie postojov členských krajín Vyšehradskej skupiny v rámci nadchádzajúcej Medzivládnej konferencie.    
	
	Ministerstvo zahraničných vecí Slovenskej republiky od predmetného stretnutia očakáva diskusiu a prípadné odsúhlasenie spoločného postupu krajín V4 v nosných témach pripravovaných na prerokovanie v rámci Medzivládnej konferencie. Stretnutie predsedov vlády V4 sa uskutoční 1. októbra 2003 v Dobříši v Českej republike.